laion/Wikipedia-Exotic huggingface dataset:
הנרי אביטל

הנרי אביטל (נולד ב-1966) הוא שחקן כדורסל כיסאות גלגלים ובעבר חבר נבחרת ישראל. אביטל נפצע במבצע שלום הגליל ומרותק לכיסא גלגלים. בנעוריו היה שחקן כדורגל בקבוצת מכבי יפו ולאחר הפציעה החל להתאמן בבית הלוחם בתל אביב והצטרף לנבחרת הכדורסל בכיסאות גלגלים. היה חבר נבחרת ישראל בכדורסל בכיסאות גלגלים והשתתף במשחקי אליפות אירופה ואליפות עולם. עם הנבחרת יצא אל המשחקים הפאראלימפיים ברצלונה (1992) ובהם דורגו במקום העשירי. אביטל גרוש ואב לשני ילדים. הוא עוסק באימון אישי לספורטאים ובגישור. פירוט השתתפותו בתחרויות המשחקים הפאראלימפיים באתר הרשמי של IPC (באנגלית) רענן ברנובסקי‏, אלברמן: "המפגש מול בית"ר הוא אמוציונלי עבורי", באתר וואלה, 6 בדצמבר 2012
חידת משולם

חידת משולם היא סדרה עלילתית-תעודית בת שלושה פרקים ששודרה בשנת 2022 בערוץ כאן 11. הסדרה עקבה ושחזרה את פרשת עוזי משולם שהתרחשה ביהוד בשנות ה-90 של המאה ה-20. יוצרי הסדרה הם רני סער, אושר אסולין, יואב גרוס ועמי גלאם. נכון לאוגוסט 2023, פרקי הסדרה צברו למעלה מ-257 אלף צפיות באתר יוטיוב. את דמותו של משולם שיחק בשחזור השחקן יואב לוי. לצד השחקנים והשחזור העלילתי, התראיינו בסדרה גם דמויות שלקחו חלק בזמן אמת בפרשה: שוטרים, עיתונאים וחברי קבוצתו של עוזי משולם – וזאת לצד קטעי ארכיון. לעיתים הראיונות נערכו במקביל לעלילה המבוימת – כך במקרה של אילה חסון, שהתראיינה במקביל לדילומה על ידי השחקנית דנה מיינרט. דניאל שירין ממקור ראשון, נועם פתחי מישראל היום ורועי אבן מTvbee שיבחו את הסדרה. לעומת זאת, מוטי ענברי מעיתון הארץ ביקר את הסדרה וטעם כי היא מסע יחסי ציבור למשולם. שחקני הסדרה יואב לוי – עוזי משולם מירב שירום – אלישבע משולם שחף קהלני – שלומי משולם גיא גורביץ – נתן שיפריס חגית דסברג – שושי זייד דנה פרידר – הבת של שושי זייד איתמר זנדני – שלומי קעטבי זהר סדן – לנדאו יפתח קמינר – גבי לסט אודי רצין – דוד צור דנה מיינרט – איילה חסון יהודה נהרי – רמי צוברי פרשת ילדי תימן אתר האינטרנט הרשמי של חידת משולם באתר תאגיד השידור הישראלי קשת ברגסון, ‏"חידת משולם": הסדרה החדשה על הרב עוזי משולם, באתר "סרוגים", 16 במאי 2022 גיל משעלי, ‏"הרב עוזי יגיד לנו לעמוד ולהילחם, אנחנו נלחמים", באתר ‏מאקו‏, 17 במאי 2022 דניאל שירין, ‏סדרת דוקו דרמה מוצלחת לא מספיקה לפתרון תעלומת חטופי תימן, בעיתון מקור ראשון, 30 במאי 2022 נועם פתחי, הסדרה על עוזי משולם מטלטלת: מתי כבר נדע את האמת על חטיפת ילדי תימן?, באתר ישראל היום, 18 במאי 2022 רועי אבן, ‏סיימתם את נטפליקס? יש מצב שהיא גם סיימה אתכם, באתר ‏מאקו‏, 19 במאי 2022 מוטי ענברי, "חידת משולם" אינה יותר ממסע יח"צנות לעוזי משולם, וזה מסוכן, באתר הארץ, 21 במאי 2022 חידת משולם, במיזם "אישים" לתיעוד היצירה הישראלית
סירקוז (סדרת לוויינים)

סירקוז (בצרפתית:Syracuse, ‏ SYstème de RAdioCommunication Utilisant un SatellitE) היא סדרת לווייני תקשורת שפותחה בצרפת ושיגוריה נמשכים גם כיום. הלוויינים מיועדים לתקשורת צבאית. פיתוח המערכת החל בשנות ה-80 של המאה ה-20. הדור הראשון של המערכת התבסס על תוספת ציוד צבאי ללווייני תקשורת אזרחית. ציוד זה התווסף ללווייני Télécom 1 ששוגרו בשנים 1984, 1985 ו-1988. הדור השני של המערכת גם התבסס על תוספת ציוד ללוויינים אזרחיים מדגם Télécom 2 ששוגרו בשנים 1991, 1992, 1995 ו-1996. ציוד לדור השני סופק על ידי חברה בריטית-צרפתית Matra Marconi Space שפיתחה לוויינים מסדרה Skynet הבריטית. הדור השלישי התבסס על לוויינים ייעודיים והוא כלל לוויינים, תחנות קרקע ונקודות קצה יבשתיות וימיות. המערכת הייתה בבעלות מטה הכוחות המזוינים ונתנה לו עצמאות מבחינת תקשורת לוויינית. המערכת כללה לוויינים ששוגרו בשנת 2005 ו-2006. הלוויין השלישי שפותח במשותף עם איטליה. הוא שוגר בשנת 2015. לוויין נוסף Athena-Fidus (Access on theatres for European allied forces nations-French Italian dual use satellite) שוגר בשנת 2014. גם לוויין זה נמצא בבעלות משותפת צרפתית-איטלקית. בשנת 2018 הוכרז על הצורך בדור חדש של הלוויינים. לוויינים אלו במשקל 3850 ק"ג לראשונה צוידו במנוע פלזמה לשינויי מסלול. יכולת עודפת של הלוויינים ניתנת למכירה לצורכי צבאות זרות. הלוויינים נבנו על ידי Thales Alenia Space ו-Airbus Defence and Space כמיזם משותף. הם שוגרו בשנת 2021 ו-2023. היה מתוכנן גם הלוויין השלישי אך באפריל 2023 הוכרז על ביטולו לטובת מערכת IRIS² של האיחוד האירופי. כמו כן הוחלט על תחילת פיתוח של "דור חמש" של המערכת. תיאור הלוויים ושיגורים תיאור סירקוז 3 תיאור סירקוז 4 באתר היצרן Télécom 1A, 1B, 1C, Gunter's Space Page (באנגלית) Télécom 2A, 2B, 2C, 2D, Gunter's Space Page (באנגלית) Laurent Lagneau, LPM 2024-30 : Le ministère des Armées va accélérer le projet de satellites d'observation IRIS, Zone Militaire, ‏2023-05-17 (ב־)
רשימת הנציגויות הדיפלומטיות של פיג'י

רשימת הנציגויות הדיפלומטיות של פיג'י להלן רשימת הנציגויות הדיפלומטיות של פיג'י ברחבי העולם. הנציגויות מופעלות על ידי המשרד ליחסי חוץ ושיתופי פעולה בינלאומיים של פיג'י. ארצות הברית ארצות הברית וושינגטון די.סי – שגרירות. לוס אנג'לס – משרד ליחסי סחר. הרפובליקה העממית של סין הרפובליקה העממית של סין בייג'ינג – שגרירות. שאנגחאי – קונסולייה כללית. הודו הודו ניו דלהי – משלחת קונסולרית בכירה. אינדונזיה אינדונזיה ג'קרטה – שגרירות. יפן יפן טוקיו – שגרירות קואלה לומפור קואלה לומפור – משלחת קונסולרית בכירה. דרום קוריאה דרום קוריאה סאול – שגרירות. איחוד האמירויות הערביות איחוד האמירויות הערביות אבו דאבי – שגרירות. בלגיה בלגיה בריסל – שגרירות. הממלכה המאוחדת הממלכה המאוחדת לונדון – משלחת קונסולרית בכירה. אוסטרליה אוסטרליה קנברה – משלחת קונסולרית בכירה. סידני – קונסולייה כללית. ניו זילנד ניו זילנד וולינגטון – משלחת קונסולרית בכירה. פפואה גינאה החדשה פפואה גינאה החדשה פורט מורסבי – משלחת קונסולרית בכירה. האו"ם האו"ם – משלחת קבועה.
אנוסיס נאון פאראלימני

אנוסיס נאון פאראלימני (ביוונית: Ένωσις Νέων Παραλιμνίου) הוא מועדון כדורגל קפריסאי מהעיירה פאראלימני. המועדון, שהוקם בשנת 1936, לא זכה מעולם בתואר, אך מספר פעמים היה מועמד מוביל לתואר. בעונת 1974/75 הקבוצה הגיעה למקום השני בטבלת הליגה הקפריסאית וכן העפילה לגמר הגביע הקפריסאי, בו הפסידה בגמר 3-2 לאנורתוסיס פמגוסטה לאחר שהמשחק נמכר על ידי השחקן קיריאידס שהושעה מכדורגל להמשך חייו. הקבוצה העפילה עוד שלוש פעמים לגמר הגביע אך בשלושתן הפסידה לאומוניה ניקוסיה. בשנים האחרונות, בשל העובדה שבקבוצה אימנו מאמנים ישראלים, אלי גוטמן וניר קלינגר, החלה מגמה בקבוצה של הכנסת מספר שחקנים מישראל ומליגת העל הישראלית שאומנו על ידי המאמנים הישראלים בעבר. המועדון אנוסיס נאון פאראלימני (האיחוד הצעיר של פאראלימני) הוקם בחודש אפריל 1944 בעקבות איחוד של המועדונים פאראלימני והרקולס. שני המועדונים אוחדו בעקבות התפרקותה מסיבות כלכליות של הרקולס. המשחק הראשון של המועדון היה בחלק הראשון של 1945, זמן קצר לאחר סיום מלחמת העולם השנייה. המשחק היה נגד קבוצת חיילים גרמנית. המשחק הרשמי הראשון של הקבוצה היה ב-16 בספטמבר 1945, נגד אנורתוסיס פמגוסטה. המשחק הסתיים בהפסד 5-4. עד ראשית שנות ה-60 לקחה הקבוצה חלק בטורנירים מקומיים בקפריסין. בשנת 1965, הצליחה פאראלימני להשתלב בליגה הקפריסאית השנייה. בעונת 1969/1968, הצליחה הקבוצה לזכות בליגה השנייה, ולעלות לראשונה בתולדותיה לליגת העל הקפריסאית. מאז, שיחקה פאראלימני רק בליגת העל הקפריסאית. הקבוצה הייתה אחת מחמש הקבוצות היחידות בקפריסין שמעולם לא ירדה לליגה השנייה, עד עונת 2013/2014, כאשר סיימה במקום ה-13 בליגה הראשונה וירדה לליגה השנייה. בסיום עונת 2017/2018 סיימה הקבוצה במקום הראשון בליגת המשנה ועלתה לליגה הבכירה. אנוסיס נאון פאראלימני, ברשת החברתית פייסבוק פרופיל, באתר אופ"א פרופיל, באתר Transfermarkt פרופיל, באתר Soccerway פרופיל, באתר FootballDatabase.eu ערך זה הוא קצרמר בנושא מועדוני כדורגל ובנושא קפריסין. אתם מוזמנים לתרום לוויקיפדיה ולהרחיב אותו.
מיירון ג'ורג'

מיירון אנטוניו ג'ורג' קלייטון (בספרדית: Mayron Antonio George Clayton; נולד ב-23 באוקטובר 1993 בלימון שבקוסטה ריקה) הוא כדורגלן קוסטה ריקאי המשחק בעמדת החלוץ בקבוצת בית"ר ירושלים ובנבחרת קוסטה ריקה. ג'ורג' שיחק בקבוצות לימון מליגת העל של קוסטה ריקה, OFI כרתים מליגת העל היוונית, הוברו, ראנס, לינגבי בולקלוב ומיטיולן מליגת העל הדנית, וולרנגה מליגת העל הנורווגית, בודפשט הונבד מליגת העל ההונגרית, קאלמאר מליגת העל השוודית, פו מליגת המשנה הצרפתית ולוזאן מליגת העל השווייצרית. ב-21 ביוני 2022 חזר לפו מליגת המשנה הצרפתית. ב-31 באוגוסט 2023 חתם ג'ורג' לשנתיים בקבוצת בית"ר ירושלים מליגת העל הישראלית. ב-4 בספטמבר ערך את הופעת הבכורה שלו בבית"ר כשפתח בהרכב במסגרת המחזור השני בליגת העל נגד מ.ס. אשדוד, משחק בו גם כבש צמד שערי בכורה בקבוצה שהובילו לניצחון 2–1 של קבוצתו. לאחר הגעתם של המנהל המקצועי אלמוג כהן והמאמן ברק יצחקי לבית"ר ירושלים הוריד ג'ורג' במשקלו בצורה ניכרת ונכנס לכושר הבקעה בסוף העונה הסדירה ובפלייאוף התחתון. את העונה סיים ג'ורג' עם 8 שערים ו2 בישולים ב23 הופעות, כש4 שערים מגיעים בשמונת המשחקים האחרונים של העונה. ב-10 באוקטובר 2014 ערך ג'ורג' את הופעת הבכורה שלו בנבחרת קוסטה ריקה, בניצחון 3–4 על נבחרת עומאן במשחק ידידות. נכלל בסגל נבחרת קוסטה ריקה לטורניר גביע הזהב 2019, וערך ארבע הופעות בטורניר. ב-20 ביוני 2019 הבקיע את שער הבכורה שלו בנבחרת, בניצחון 1–2 על נבחרת ברמודה במסגרת שלב הבתים של הטורניר. מיירון ג'ורג', באתר Transfermarkt מיירון ג'ורג', באתר Soccerway מיירון ג'ורג', באתר WorldFootball.net מיירון ג'ורג', באתר National Football Teams מיירון ג'ורג', באתר FootballDatabase.eu Point sur les recrues באתר הרשמי של פו, 21 ביוני 2022 (בצרפתית)
הוליס

האם התכוונתם ל... ההוליס – להקה רוק בריטית אישים: הליה בראבו הוליס – בוטנאית וביולוגית מקסיקנית סם הוליס – מאמן כדורגל אנגלי תומאס פלהם-הוליס – דוכס ניוקאסל הראשון הולי הולס
דוד דושמן

דוד אלכסנדרוביץ' דושמן (ברוסית: Давид Александрович Душман) (1 באפריל 1923 - 4 ביוני 2021) היה חייל יהודי-סובייטי בצבא האדום ומאמן סיוף של הנבחרת האולימפית הסובייטית. דושמן סייע בשחרור מחנה הריכוז אושוויץ-בירקנאו בפולין הכבושה, וכן נלחם בקרב סטלינגרד ובקרב קורסק במהלך מלחמת העולם השנייה. דושמן נולד ב-1 באפריל 1923 בדנציג. אביו היה גנרל, רופא ספורט ורופא צבאי בצבא האדום, בעוד אמו הייתה רופאת ילדים. דושמן בילה חלק מילדותו במינסק לפני שהמשפחה עברה למוסקבה, שם אביו מונה לעמוד בראש המרכז הרפואי במכון המדינה לספורט. אביו גורש מאוחר יותר לגולאג צפונית לחוג הארקטי ב-1938 במהלך הטיהורים הגדולים של סטלין, שם מת עשר שנים מאוחר יותר. דושמן התנדב לצבא האדום כנהג טנק, והשתתף בקרב סטלינגרד ובקרב קורסק במהלך מלחמת העולם השנייה. הוא קיבל יותר מארבעים עיטורים ואותות הצטיינות, כולל עיטור מלחמת המולדת. בשעות הצהריים המוקדמות של 27 בינואר 1945, נהג דושמן בטנק T-34 על הגדר החשמל של מחנה אושוויץ בירקנאו בפולין, ובכך פתח את המחנה ואיפשר לחיילי הרגלים של הדיוויזיה ה-322 בצבא האדום להיכנס למחנה. על הדברים שראה דושמן במחנה המשוחרר, האנשים רעבים, והגופות הרבות סיפר "זרקנו להם את כל מזון השימורים שלנו ומיד יצאנו לצוד את הפשיסטים". הוא נפצע קשה שלוש פעמים במהלך המלחמה. אחרי המלחמה, הפך דושמן לסייף מקצועי. הוא אימן את נבחרת הנשים הלאומית בסיוף של ברית המועצות מ-1952 עד 1988. בתפקידו כמאמן סיוף באולימפיאדת מינכן 1972, הוא היה עד לטבח הספורטאים במינכן. הוא התגורר ממש מול הספורטאים הישראלים ותיאר שהוא היה "מזועזע" מהאירועים, תוך שהוא עצמו היה מאוד מודע לרקע היהודי שלו באותו זמן. דושמן המשיך לבקר במועדון הסיוף המקומי שלו כמעט מדי יום עד גיל 94, על פי הוועד האולימפי הבינלאומי. דושמן חי באוסטריה במשך כמה שנים בשנות ה-90 לפני שעבר למינכן. מ-1996 ועד מותו ב-4 ביוני 2021, הוא חי במינכן-נויפרלך, יחד עם אשתו זויה עד מותה כמה שנים לפני כן. ynet וסוכנויות הידיעות, בגיל 98: מת אחרון החיילים ששחררו את אושוויץ, באתר ynet, 22 באוגוסט 2023 David Dushman, last surviving Auschwitz liberator, dies aged 98 | The Times of Israel, The Times of Israel, ‏6 ביוני 2021 Gillian Brockell, To liberate Auschwitz, David Dushman drove a Soviet tank through its barbed wire. Horrors awaited inside., The Washington Post, ‏7 ביוני 2021
Now or Never

"Now or Never" הוא סינגל של הזמרת האמריקאית הלסי. השיר יצא ב-4 באפריל 2017 בהוצאת חברת התקליטים Astralwerks. השיר מופיע כסינגל המוביל של אלבום האולפן השני שלה, Hopeless Fountain Kingdom.‏ השיר נכתב על ידי הלסי, סטארה, קשמיר קאט, בני בלנקו וניית'ן פרז, והופק על ידי קשמיר קאט, בני בלנקו וניית'ן פרז. נכון לאוגוסט 2023, השיר הושמע למעלה מ-460 מיליון פעמים בספוטיפיי, ולמעלה מ-68 מיליון פעמים ביוטיוב. מידע על הסינגל "Now or Never" באתר מיוזיק בריינז סרטון השיר "Now or Never" באתר יוטיוב "hopeless fountain kingdom (Deluxe) by Halsey on Apple Music". iTunes, Apple Music. 2 ביוני 2017. נבדק ב-4 באפריל 2017. {{cite web}}: (עזרה) Now Or Never, 2017-06-02, ארכיון מ-2023-06-28, נבדק ב-2023-08-22 Halsey - Now Or Never, ארכיון מ-2023-08-22, נבדק ב-2023-08-22 "Now or Never (R3hab Remix) – Single by Halsey". iTunes Store. United States. 7 ביולי 2017. {{cite web}}: (עזרה)
זייבייר קוקס

זייבייר קוקס (באנגלית: Xavier Cooks; נולד ב-19 באוגוסט 1995) הוא כדורסלן אוסטרלי המשחק בעמדת הפאוור פורוורד. קוקס נולד בבלאראט שבוויקטוריה, אוסטרליה, לאב כדורסלן עבר אפרו-אמריקאי ולאם אוסטרלית. ב-2014 עבר לארצות הברית, והצטרף לקבוצת הכדורסל של אוניברסיטת וינת'רופ. ב-15 בפברואר 2017 רשם דאבל דאבל של 20 נקודות ו-20 ריבאונדים, ולאחר מכן הפך לריבאונדר המוביל של האוניברסיטה בכל הזמנים. לאחר שלא נבחר בדראפט 2018 ב-NBA, הצטרף קוקס לסגל גולדן סטייט ווריורס לטורניר ליגת הקיץ של ה-NBA. לאחר שלא קיבל חוזה ב-NBA, חתם בווירצבורג באסקטס מליגת העל הגרמנית. בתום העונה שב לליגת הקיץ והתחרה עבור פיניקס סאנס. ביולי 2019 חתם בשטרסבורג הצרפתית, אך שוחרר מהקבוצה עקב פציעה וב-27 בנובמבר 2019 חתם בסידני קינגס מליגת העל האוסטרלית. הוא זכה עם הקבוצה בשתי אליפויות רצופות, בעונת 2021/2022 ובעונת 2022/2023, וזכה בתואר ה-MVP של ליגת העל האוסטרלית ב-2023 ובתואר ה-MVP של סדרת גמר ליגת העל האוסטרלית ב-2022. ב-18 במאי 2022, לאחר תום העונה באוסטרליה, חתם לזמן קצר בוולינגטון סיינטס מליגת העל הניו זילנדית החצי-מקצוענית. ב-17 במרץ 2023, יומיים לאחר שזכה באליפות אוסטרליה, חתם קוקס בוושינגטון וויזארדס מה-NBA. הוא ערך את הופעת הבכורה שלו ב-NBA למחרת, ורשם שני ריבאונדים בחמש דקות וחצי בהפסד קבוצתו לסקרמנטו קינגס. ב-9 באפריל רשם 10 נקודות ו-14 ריבאונדים ב-35 דקות משחק נגד יוסטון רוקטס. מדיה וקבצים בנושא זייבייר קוקס בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA וושינגטון החתימה פורוורד מליגת ה-NBL, באתר ערוץ הספורט, 17 במרץ 2023 כך קוקס הוגה את שמו; בקרב התקשורת האמריקאית והישראלית קיימים גם הגיות ותעתיקים נוספים כמו אקסבייר, קסייבייר וסייבייר. Son of Miners great filling his fathers' shoes, The Courier, ‏2019-06-04 (ב־Australian English) For Winthrop parents, a long basketball journey from Australia to Milwaukee, Journal Sentinel (באנגלית אמריקאית) Xavier Cooks, the unknown second generation aussie basketball star, aussiehoopla.com Xavier Cooks has first 20/20 game for Winthrop since 2003, USA TODAY (באנגלית אמריקאית) Big South Announces 2010-19 Men's Basketball All-Decade Team, bigsouthsports.com (באנגלית) ftellier, Xavier Cooks s’ajoute au roster, SIG Strasbourg, ‏2019-07-25 (בצרפתית) ftellier, Xavier Cooks ne sera pas Strasbourgeois, SIG Strasbourg, ‏2019-11-27 (בצרפתית) Xavier Cooks Wins MVP Honours, nbl.com Kings Win First Championship in 17 Years with Record Crowd, nbl.com Marc Hinton, Saints signing coup: Kiwi NBL champs snap up Australian finals MVP Xavier Cooks, Stuff, ‏2022-05-17 (באנגלית) Wizards Sign Xavier Cooks to Multi-Year Deal, www.nba.com (באנגלית) Washington Wizards Israel on Instagram: "ברוך הבא לדי סי, אקסבייר קוקס! 🤝@xaviercooks", באתר Instagram (באנגלית) Cooks Logs Minutes in NBA Debut, nbl Cooks Doubles Down, nbl
Say Something (שיר של ג'סטין טימברלייק)

"Say Something" הוא סינגל של הזמר-יוצר האמריקאי ג'סטין טימברלייק, בשיתוף פעולה עם הזמר-יוצר האמריקאי כריס סטייפלטון. השיר יצא ב-25 בינואר 2018 בהוצאת חברת התקליטים RCA רקורדס. השיר מופיע כסינגל השלישי מתוך אלבום האולפן החמישי של טימברלייק, Man of the Woods. השיר נכתב על ידי כריס סטייפלטון, ג'סטין טימברלייק, לארנס דופסון, דנג'ה וטימבלנד, והופק על ידי ג'סטין טימברלייק, לארנס דופסון, דנג'ה וטימבלנד. נכון לאוגוסט 2023, השיר הושמע למעלה מ-471 מיליון פעמים בספוטיפיי, ולמעלה מ-411 מיליון פעמים ביוטיוב. מידע על הסינגל "Say Something" באתר מיוזיק בריינז מידע על היצירה "Say Something" באתר Discogs מילות השיר "Say Something" באתר Genius סרטון השיר "Say Something" באתר יוטיוב Say Something (feat. Chris Stapleton), 2018-02-02, ארכיון מ-2023-08-22, נבדק ב-2023-08-22 Justin Timberlake - Say Something (Official Video) ft. Chris Stapleton, ארכיון מ-2023-08-22, נבדק ב-2023-08-22 Brockington, Ariana (8 במאי 2018). "CMT Music Awards Nominations Revealed; Little Big Town to Host". Variety. ארכיון מ-2020-10-01. נבדק ב-8 במאי 2018. {{cite news}}: (עזרה) Reed, Ryan (16 ביולי 2018). "VMAs 2018: Cardi B, the Carters, Childish Gambino, Drake Lead Nominations". Rolling Stone. נבדק ב-17 ביולי 2018. {{cite journal}}: (עזרה) Weatherby, Taylor (2018-06-13). "Taylor Swift, Drake, Cardi B & More Among Teen Choice Awards 2018 Nominees: See the Full List". Billboard (באנגלית אמריקאית). נבדק ב-2022-04-04. "Childish Gambino, Florence + The Machine win big at UK Music Video Awards". www.musicweek.com (באנגלית). נבדק ב-2022-04-04. "2019 GRAMMY Awards: Complete Nominations List". The Recording Academy. 7 בדצמבר 2018. ארכיון מ-2018-12-07. נבדק ב-7 בדצמבר 2018. {{cite news}}: (עזרה) Kennedy, John R. (1 באוגוסט 2018). "Shawn Mendes Leads 2018 iHeartRadio MMVAs Nominations". iHeartRadio. ארכיון מ-2018-08-13. נבדק ב-1 באוגוסט 2018. {{cite news}}: (עזרה) Tingle, Lauren (25 בינואר 2018). "Justin Timberlake and Chris Stapleton's "Say Something" Says Everything". CMT. ארכיון מ-2018-01-26. נבדק ב-25 בינואר 2018. {{cite news}}: (עזרה) "Top 40 Mainstream Future Releases". All Access Music Group. 14 בפברואר 2018. אורכב מ-המקור ב-9 בפברואר 2018. נבדק ב-14 בפברואר 2018. {{cite news}}: (עזרה) ""Say Something" – Justin Timberlake feat. Chris Stapleton (Radio Date: 16/02/2018)". Radiodate.it. נבדק ב-11 במאי 2018. {{cite web}}: (עזרה) "Justin Timberlake feat. Chris Stapleton — Say Something". Tophit.ru. נבדק ב-9 בינואר 2022. {{cite web}}: (עזרה) "Say Something (feat. Chris Stapleton) [Live Version] – Single". iTunes Store (CA). נבדק ב-31 במרץ 2018. {{cite web}}: (עזרה)
רפורמיזם

רפורמיזם היא דוקטרינה פוליטית הדוגלת בשינוי של מערכת או מוסד קיימים במקום בביטולם והחלפתם באמצעות מהפכה. גישה זו מאפיינת חלק מתנועות השמאל-מרכז והימין-מרכז. בעוד שבאגף השמאלי ניתן לזהות גישה זו עם חלק מהתנועות הסוציאל-דמוקרטיות, באגף הימני היא עשויה להיות מזוהה עם רעיונות כגון קפיטליזם קשוב. בתנועה הסוציאליסטית, הרפורמיזם הוא גישה לפיה שינויים הדרגתיים הנעשים באמצעות מוסדות קיימים יכולים להוביל בסופו של דבר לשינויים מהותיים במערכות הפוליטיות והכלכליות של החברה. הרפורמיזם בתנועה הסוציאליסטית צמח כניגוד לסוציאליזם המהפכני - הטוען כי מהפכה וביטול הסדר הקיים הם תנאי מקדים הכרחי לשינויים המבניים הדרושים להפיכת מערכת קפיטליסטית למערכת סוציאליסטית, שהיא שונה מבחינה איכותית. גישה רפורמיסטית מאפיינת רבות מהתנועת הסוציאל-דמוקרטיות, בייחוד את אלו הנכונות להקמת קואליציות גם עם גורמים שאינם פועליים כמו ליברלים ושמרנים. הוויכוח בין הרפרמיסטים והמהפכנים בתנועה הסוציאליסטית הוא בן למעלה ממאה שנים. הביקורת המהפכנית העל הרפורמיזם מייחסת לו ניסיון להתגבר על המערכת הכלכלית הקפיטליסטית - תוך ניסיון לשפר את הקפיטליזם ובכך להפוך אותו יותר 'נסבל' עבור החברה. מצע המפלגה הסוציאל-דמוקרטית של גרמניה (SPD) מ-1875 הציע כי יש לאמץ 'כל אמצעי חוקי' בדרך לקידום חברה סוציאליסטית. קרל מרקס מתח על גישה זו ביקורת חריפה. אדוארד ברנשטיין שהוביל את המפלגה דיבר על 'סוציאליזם אבולוציוני' במקום 'סוציאליזם רבולוציוני'. אחת הדוברות התקיפות כנגדו וכנגד הרפורמיזם הייתה רוזה לוקסמבורג שטענה כי הקפיטליזם "מתחזק על ידי התפתחותן של רפורמות חברתיות". ברוח דומה, סטן פרקר מהמפלגה הסוציאליסטית של בריטניה טוען כי רפורמות מהוות הסחת אנרגיה עבור הסוציאליסטים והן מוגבלות מכיוון שעליהן לדבוק בהיגיון של הקפיטליזם. גם הגישה הקיינסיאנית לניהול הכלכלה של מפלגת הלייבור הבריטית נתפסה כגישה רפורמיסטית המבקשת לתקן את הקפיטליזם אך לא לבטלו. רוויזיוניזם (מרקסיזם) קיצוניות ורדיקליזם מרקסיזם מרכזי reformism, collinsdictionary
יחסי גינאה ביסאו – שוודיה

יחסי גינאה ביסאו–שוודיה הם היחסים הדיפלומטיים בין גינאה ביסאו ושוודיה. שגריר שוודיה בפורטוגל אחראי על יחסי המדינה עם גינאה ביסאו. גינאה ביסאו מוסמכת לשוודיה משגרירותה בבריסל ומקיימת קונסוליית כבוד בסטוקהולם. היחסים בין שוודיה לבין מה שייהפך בעתיד לגינאה ביסאו החלו עוד בשנות ה-60 של המאה ה-20. ב-1960 החלו להשתפר יחסיהם הכלכליים של שוודיה ושל פורטוגל, ששלטה בגינאה ביסאו. ב-1950 0.04% מסך הייבוא השוודי הגיע ממושבותיה של פורטוגל באפריקה, סך של 2.3 מיליון קרונות שוודיות. ב-1960 ירד סך הייבוא מאזורים אלה לשוודיה על 0.03% מכל המדינות שמהן ייבאה שוודיה מוצרים, אך הייצוא משוודיה לאזורים אלה האמיר לכדי 0.08%. המפלגה הראשונה שקראה לעצמאות המושבות באפריקה וקיבלה תמיכה משוודיה הייתה מפלגת PAIGC, שקראה לעצמאותה של גינאה ביסאו. יחסים אלה כוננו עוד בראשית שנות ה-60, כשאמילקר קברל, ראש תנועת העצמאות במערב אפריקה, ביקש מעיתונאי שוודי להירתם למאבק למען עצמאות גינאה ביסאו. ב-1967 ביקר מזכירה הבינלאומי של מפלגת הסוציאל-דמוקרטים השוודית בפורטוגל. לאחר שובו הוא קרא לחברי מפלגתו לתמוך במפלגת PAIGC. גינאה ביסאו הפכה למדינה עצמאית ב-24 בספטמבר 1973. באותה העת, מפלגת PAIGC עדיין נלחמה מול הכוחות המזוינים של פורטוגל במדינה. בשוודיה, קבוצות כמו מפלגת השמאל ותנועת הסולידריות של קבוצות אפריקה, קראו לממשלת שוודיה להכיר בגינאה ביסאו. עם זאת, יחסים דיפלומטיים כוננו בין שתי המדינות ב-9 באוגוסט 1974 (בעקבות מהפכת הציפורנים), היחסים כוננו חודש לפני שפורטוגל חזרה בה מתביעותיה מהאזור. לאחר עצמאותה של גינאה ביסאו, היחסים הכלכליים בין שתי המדינות התרכזו סביב הסיוע של שוודיה למען פיתוחה של גינאה ביסאו. לאחר ההכרה בעצמאות גינאה ביסאו, היא הייתה המדינה המערב אפריקאית היחידה שהוגדרה כ'מדינת תוכנית' לסיוע לפיתוח שוודי. Guinea-Bissau, Sweden Abroad (בשוודית) Sellström, Tor (2002). Sweden and national liberation in Southern Africa: Vol. 2, Solidarity and assistance 1970-1994 (PDF). Uppsala: Nordiska Afrikainstitutet. p. 46. ISBN 91-7106-430-3. OCLC 41157147. Sellström, Tor (2002). Sweden and national liberation in Southern Africa: Vol. 2, Solidarity and assistance 1970-1994 (PDF). Uppsala: Nordiska Afrikainstitutet. p. 71. ISBN 91-7106-430-3. OCLC 41157147. Sellström, Tor (2002). Sweden and national liberation in Southern Africa: Vol. 2, Solidarity and assistance 1970-1994 (PDF). Uppsala: Nordiska Afrikainstitutet. pp. 69–70. ISBN 91-7106-430-3. OCLC 41157147. Sellström, Tor (2002). Sweden and national liberation in Southern Africa: Vol. 2, Solidarity and assistance 1970-1994 (PDF). Uppsala: Nordiska Afrikainstitutet. pp. 47–48. ISBN 91-7106-430-3. OCLC 41157147.
נחום פריטל

נחום (חומי) פריטל הוא ספורטאי ורקדן פאראלימפי. פריטל הוא נכה צה"ל. במשחקים הפאראלימפיים טורונטו (1976) התחרה באתלטיקה בתחרות הטלת כידון בדרגת נכות 3 ודורג במקום ה-11 עם תוצאה של 16.70 מטר. היה שותף בשנת 1994 להקמת מועדון סקי לנכים ובעקבותיו לפיתוח תחום ספורט אתגרי לבעלי מוגבלויות וממייסדיה של עמותת אתגרים. פריטל פעיל תחרותית בריקוד בכיסא גלגלים ומתאמן בבית הלוחם בתל אביב. בשנים 2015 ו-2017 השתתף באליפות העולם. בתחרויות אחרות זכה להישגים ובשנת 2021 זכה במדליית כסף בריקודים לטיניים בקטגוריית רקדן בודד. בשנת 2011 השתתף ורקד במחזמר שהוצג בגרמניה. פריטל גר בירושלים ומוסמך בעריכת דין. פירוט השתתפותו בתחרויות המשחקים הפאראלימפיים באתר הרשמי של IPC (באנגלית) ספורט אתגרי, העצמה ושילוב חברתי לאנשים מיוחדים פירוט השתתפות באתר IPC תחרות ריקודים לטיניים בברטיסלבה מריקוד לנכים בהרצליה למחזמר בגרמניה, באתר ynet, 23 ביולי 2011
לנדסולדטן

לנדסולדטן (Den tapre Landsoldat) היא אנדרטה בפרדריסיה שבדנמרק לזכר החייל האלמוני של צבא היבשה של דנמרק. האנדרטה מורכבת מפסל ארד בגובה 3.75 מטר על גבי מסד גרניט בגובה 2.5 מטר, ולצידו 6 מרגמות 168 פאונד, ששתיים מהן נלקחו מהקרב בין דנמרק לכוחות שלזוויג-הולשטיין שהתרחש ב-6 ביולי 1849. האנדרטה הוקמה לזכר חיילי היבשה שנהרגו במלחמת שלזוויג הראשונה. יוצר האנדרטה היה הרמן וילהלם ביסן והיא הוקמה בשנת 1858. אנדרטה זו היא הראשונה בעולם שהוקמה לזכר החייל האלמוני. קבר החייל האלמוני מדיה וקבצים בנושא לנדסולדטן בוויקישיתוף אודות הקמת האנדרטה, באתר ההיסטוריה של פרדריסיה טקס ליד האנדרטה 5 ביולי 2017 - מאתר יוטיוב
שייטת סיירות המערכה השנייה

שייטת סיירות המערכה השנייה הייתה שייטת של סיירות מערכה של הצי המלכותי ששירתה כחלק מהצי הגדול במהלך מלחמת העולם הראשונה. באוגוסט 1914, שייטת סיירות המערכה השנייה הייתה בים התיכון, והורכבה מ: אה"מ אינפלקסיבל אה"מ אינדומיטבל אה"מ אינדפטיגבל ב-15 בינואר 1915, אה"מ ניו זילנד הפכה לספינת הדגל של שייטת סיירות המערכה השנייה. היא הוחלפה כספינת הדגל על ידי סיירת המערכה האוסטרלית אאה"מ אוסטרליה ב-8 בפברואר 1915. עם העברת אה"מ אינפלקסיבל ואה"מ אינדומיטבל לטייסת הקרב השלישית שהוקמה במהלך 1915, נותרה לשייטת שלוש ספינות, אה"מ ניו זילנד, אה"מ אינדפטיגבל, ואאה"מ אוסטרליה. אאה"מ אוסטרליה נפגעה בהתנגשות עם אה"מ ניו זילנד ב-22 באפריל 1916, ולא השתתפה בקרב יוטלנד ב-31 במאי 1916. לפיכך, שייטת סיירות המערכה השנייה כללה: אה"מ ניו זילנד, ספינת הדגל של אדמירל משנה ויליאם פאקנהאם; קפטן ג'ון גרין אה"מ אינדפטיגבל, קפטן ק.פ. סואורבי לאה"מ ניו זילנד נגרם נזק קל במהלך ההתנגשות; עם זאת, אה"מ אינדפטיגבל הוטבעה על ידי סיירת המערכה הגרמנית פון דר טאן. עם אובדן של שלוש סיירות מערכה ביוטלנד, הצי המלכותי חזר לשתי שייטות סיירות מערכה. במשך שארית המלחמה כללה השייטת: אאה"מ אוסטרליה אה"מ ניו זילנד אה"מ אינפלקסיבל אה"מ אינדומיטבל בעלי תפקידים כלולים: Dittmar, F.J & Colledge J.J., British Warships 1914–1919 Ian Allan, London. 1972; מסת"ב 0-7110-0380-7 Macintyre, Donald. Jutland Evans Brothers Ltd. 1957; מסת"ב 0-330-20142-5 Mackie, Colin. "Royal Navy Senior Appointments from 1865" (PDF). gulabin.com. Colin Mackie. pp.203–204. March 2018. נבדק ב-12 במרץ 2018. {{cite web}}: (עזרה)